**ĮSAKYMAS**

**DĖL TEISĖS TEIKTI AKREDITUOTĄ VAIKŲ DIENOS SOCIALINĘ PRIEŽIŪRĄ**

2020 m. lapkričio 13 d. Nr.DĮV-1018

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu,Socialinės priežiūros paslaugų akreditavimo tvarkos aprašo, patvirtinto Lietuvos Respublikos socialinės apsaugos ir darbo ministro 2020 m. birželio 30 d.įsakymu Nr. A1-622 ,,Dėl socialinės priežiūros akreditavimo tvarkos aprašo patvirtinimo“,14 punktu, Šilalės rajono savivaldybės administracijos veiklos nuostatų, patvirtintų Šilalės rajono savivaldybės tarybos 2008 m. gruodžio 23 d. sprendimu Nr. T1-437 „Dėl Šilalės rajono savivaldybės administracijos veiklos nuostatų tvirtinimo“, 29 punktu ir Šilalės rajone įstaigų teikiamos akredituotos socialinės priežiūros kokybės kontrolės tvarkos aprašo, patvirtinto Šilalės rajono savivaldybės administracijos direktoriaus 2020 m. rugsėjo 23 d. įsakymu Nr. DĮV-872 ,,Dėl Šilalės rajone įstaigų teikiamos akredituotos socialinės priežiūros kokybės kontrolės tvarkos aprašo patvirtinimo“, 14 punktu bei atsižvelgdamas į Socialinės priežiūros paslaugų akreditavimo komisijos 2020 m. lapkričio 3 d. posėdžio protokolą Nr. 1:

1. S u t e i k i u  teisę trejus metus teikti akredituotą vaikų dienos socialinę priežiūrą Šilalės rajono socialinių paslaugų namų Šilalės vaikų dienos centrui, įstaigos kodas 302635186, adresas: Vytauto Didžiojo g. 17, Šilalė. Paslaugų gavėjų skaičius – 22.

2. P a v e d u paskelbti šį įsakymą Šilalės rajono savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui H. Manto g. 37, Klaipėda arba Regionų apygardos administracinio teismo Klaipėdos rūmams, adresu Galinio Pylimo g. 9, 91230 Klaipėda per vieną mėnesį nuo šio įsakymo paskelbimo arba įteikimo suinteresuotam asmeniui dienos.

# Administracijos direktoriaus pavaduotojas,

# pavaduojantis direktorių Osvaldas Šarmavičius